Sünesteesia
Sünesteesia (tuleb kreeka keelest σύν syn ’koos’ ja αἴσθησις aisthēsis ’taju’; mitmiktaju) on neuroloogiline nähtus, mille korral ühe sensoorse juhtetee stimuleerimine viib automaatse, mittetahtliku elamuseni teises sensoorses juhtetees. Inimesi, kes seda kogevad, nimetatakse sünesteetideks. Teaduslikult on uuritud vaid väheseid sünesteesia vorme. Inimeste teadlikkus oma sünesteetilistest tajudest varieerub. Psühholoogid ja neuroteadlased ei uuri sünesteesiat ainult selle nähtuse veetluse pärast, vaid ka selleks, et saada teavet sünesteetide ja mittesünesteetide kognitiivsete ja tajuprotsesside kohta.[viide?]